ད་ལོ་སྟེ་བོད་མེ་སྤྲེལ་ཕྱི་ལོ་༢༠༡༦ལོའི་ཧོར་ཟླ༦པའི་ཚེས༤ཉིན་བདག་ཅག་གི་སྟོན་པ་ཐུགས་རྗེ་ཅན་དེ་ཉིད་ཀྱིས་ཆོས་ཀྱི་འཁོར་ལོ་སྐོར་བའི་དུས་ཆེན་ཁྱད་པར་ཅན་དང་བསྟུན་ནས།ཆོས་སྡེ་ཆེན་པོ་སྐུ་འབུམ་བྱམས་པ་གླིང་གི་ཁྲི་ཆེན་བརྒྱ་དང་གསུམ་པ་སྐྱབས་རྗེ་༸དགེ་ཀྱཱ་རིན་པོ་ཆེ་སྐུ་ཕྲེང་བརྒྱད་པ་ཆོས་ཀྱི་རྒྱལ་མཚན་དཔལ་བཟང་པོ་མཆོག་གི་ཐུགས་བསྐྱེད་དང་སྨོན་ལམ་དུས་སུ་སྨིན་ཏེ་ཆོས་སྡེ་ཆེན་པོ་གང་ལ།ཡང་དར་བསྟན་པའི་དབུ་བརྙེས་པ་ནས་བཤད་སྒྲུབ་ཀྱི་འཁོར་ལོའི་བྱ་བ་སོགས་ལ་ཕྱོགས་གང་ཅིར་བཀའ་དྲིན་གཞལ་བར་དཀའ་བའི་མཚན་ལྡན་གྱི་དགེ་བའི་བཤེས་གཉེན་མང་དུ་བཞུགས་པ་ལས།ད་ལྟ་དངོས་སུ་ཞལ་བཞུགས་པའི་དགེ་བའི་བཤེས་གཉེན་རྒན་པ་ཕྱག་རྡོ་ཐང་དུ་སྐུ་འཁྲུངས་པའི་རྗེ་བློ་བཟང་རྡོ་རྗེ་ཚང་དང་།དགོན་ལུང་ཡུལ་དུ་སྐུ་འཁྲུངས་པའི་རྗེ་འཇམ་དབྱངས་རྒྱ་མཚོ་ཚང་དང་།མདོ་སྨད་རྒྱལ་མོ་ཡུལ་དུ་སྐུ་འཁྲུངས་པའི་རྗེ་བློ་བཟང་འཇམ་དབྱངས་བཅས་དགེ་བཤེས་རྣམ་པ་གསུམ་ལ་དམིགས་བསལ་གྱིས་སྨོན་ལམ་རབ་འབྱམས་པའི་མཚན་བཏགས་གནང་སྟེ།སྔར་སྲོལ་བཞིན་སྐུ་འབུམ་སྨོན་ལམ་རབ་འབྱམས་པའི་དམ་བཅའ་སླར་གསོས་པའི་བཀྲ་ཤིས་ཀྱི་སྒོ་འཕར་ཡོངས་སུ་ཕྱེས་པའོ།།